62019TJ0795_INF
Решение на Общия съд (втори състав) от 21 декември 2021 г. —HB/Комисия
(Дело T‑795/19)
„Обществени поръчки за услуги — Предоставяне на услуги за техническа помощ на Висшия съдебен съвет — Решение за намаляване на стойността на поръчката и за възстановяване на вече изплатените суми — Жалба за отмяна и искане за обезщетение — Акт, който се вписва в контекста на чисто договорно правоотношение и е неотделим от него — Липса на арбитражна клауза — Недопустимост — Липса на вреди, които могат да се отделят от договора“
1.
Жалба за отмяна — Условия за допустимост — Служебна проверка
(член 263 ДФЕС)
(вж. т. 53)
2.
Жалба за отмяна — Жалба, която всъщност се отнася до спор с договорен характер — Искане за отмяна на решение за намаляване на дължимите суми по обществена поръчка и за възстановяване на недължимо платените суми — Договор, който съдържа клауза за определяне на компетентния съд, съгласно която компетентни са националните съдилища — Липса на компетентност на съда на Съюза — Недопустимост
(членове 263 ДФЕС, 272 ДФЕС и 274 ДФЕС; членове 102 и 103 от Регламент № 1605/2002 на Съвета; член 22 от Регламент № 2519/97 на Комисията)
(вж. т. 54—58, 71 и 72)
3.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Преценка на това действие според същината на акта
(член 263 ДФЕС)
(вж. т. 65)
4.
Актове на институциите — Регламенти — Пряка приложимост
(член 288, втора алинея ДФЕС)
(вж. т. 77)
5.
Извъндоговорна отговорност — Условия — Противоправност — Вреда — Причинно-следствена връзка — Кумулативни условия
(член 340, втора алинея ДФЕС)
(вж. т. 98)
6.
Извъндоговорна отговорност — Условия — Противоправност — Нарушение на договорна разпоредба — Изключване
(член 340, втора алинея ДФЕС)
(вж. т. 99)
Предмет
От една страна, искане на основание член 263 ДФЕС за отмяна на Решение C(2019) 7319 final на Комисията от 15 октомври 2019 година за намаляване на дължимото възнаграждение по поръчка CARDS/2008/166‑429 и за възстановяване на недължимо платените суми, и от друга страна, искане на основание член 340, втора алинея ДФЕС, първо, за връщане на всички суми, които Комисията евентуално си е възстановила на основание на това решение, както и за заплащане на сумата по последната издадена фактура заедно с лихви за забава, второ, за освобождаване на паричната гаранция и присъждане на обезщетение за имуществените вреди, претърпени от жалбоподателя в резултат на късното освобождаване на тази гаранция, и трето, за плащане на символично обезщетение за претърпените от жалбоподателя неимуществени вреди
Диспозитив
1)
Отхвърля жалбата като недопустима в частта, в която се иска отмяна на Решение C(2019) 7319 final на Комисията от 15 октомври 2019 година за намаляване на дължимото възнаграждение по поръчка CARDS/2008/166‑429 и за възстановяване на недължимо платените суми.
2)
Отхвърля жалбата като неоснователна в частта, в която се иска ангажиране на извъндоговорната отговорност на Европейския съюз.
3)
Осъжда Европейската комисия да заплати съдебните разноски, включително тези по обезпечителното производство.